
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E

pentru aprobarea completării art.2 din Hotărârea Consiliului Local al Municipiului Focşani nr.28/185/21.07.2008 cu modificările şi completările ulterioare, privind aprobarea cotei de dezvoltare a sistemului de alimentare centralizată cu energie termică în Municipiul Focşani în procent de 5 % din tariful de transport, distributie şi furnizare a energiei termice şi modul de utilizare 

Consiliul Local al Municipiului Focşani, judeţul Vrancea, întrunit în sedinţă ordinară, 

· analizând proiectul de hotărâre iniţiat de Primarul Municipiului Focşani, prin care propune aprobarea completării art.2 din Hotărârea Consiliului Local al Municipiului Focşani nr.28/185/21.07.2008 cu modificările şi completările ulterioare, privind aprobarea cotei de dezvoltare a sistemului de alimentare centralizată cu energie termică în Municipiul Focşani în procent de 5% din tariful  de transport, distribuţie şi furnizare a energiei termice şi modul de utilizare şi raportul întocmit de Direcţia economică înregistrat la nr. 19990/21.03.2017;

· văzând avizul favorabil al Comisiei de  buget şi administraţie publică locală;

· având în vedere adresa nr.2797/09.03.2017 transmisă de S.C. ENET S.A. Focşani și înregistrată la nr. 16879/09.03.2017; 

· în conformitate cu prevederile   art. 40, alin (1) si (2) din  Legea serviciului public de alimentare cu energie termică nr.325/2006 şi art. 6 din Ordinul nr. 66/2007 privind aprobarea Metodologiei de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare;

· in baza art. 36 alin. (1) şi (2) lit. “d”, alin. (6) lit.”a” pct.14 şi în temeiul art. 45 alin  (1) din Legea nr. 215/2001 privind administraţia publică locală, republicată în anul 2007;

HOTĂRĂŞTE:
                Art. 1 Se aprobă completarea art.2 din Hotărârea Consiliului Local al Municipiului Focşani nr.28/185/21.07.2008 cu modificările şi completările ulterioare, privind aprobarea cotei de dezvoltare a sistemului de alimentare centralizată cu energie termică în Municipiul Focşani în procent de 5% din tariful  de transport, distribuţie şi furnizare a energiei termice şi modul de utilizare, cu următoarele obiective:
· Lucrări de investiții noi în valoare de 610.000 lei din care, 540.000 lei pentru obiectivul ”Ansamblu transmisie date on-line între Puncte Termice și Dispecerat ENET” și 70.000 lei pentru obiectivul ”Execuție sistem de recirculare a.c.c. la sistemul de distribuție energie termică aferent unui număr de aproximativ 10 puncte termice”.
· Achiziție echipamente cu și fără montaj în valoare de 1.145.000 lei din care:

        _ 5.500 lei distilator GFL model 2001-debit 2l/h  1 buc  

        _4.500 lei balanță analitică de precizie cu 4 zecimale AXIS ALN 220 gr 1 buc
            _ 1.125.000 lei compresor de gaze naturale + montaj  1 buc
            _10.000 lei endoscop video pentru canale termice 1 buc
               Art. 2 Prezenta hotărâre va fi  comunicată de către Serviciul administraţie publică locală, agricultură, cadastru compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică şi S.C. ENET S.A. Focşani.

         PRESEDINTE DE SEDINTA,

             Iorga Marius Eusebiu
                   Contrasemneaza, 

                                                                    Secretarul Municipiului Focsani 

                                                                                  Eduard Marian Corhana

